Na itukutuku ni bula kei na cakacaka nei George Brown kei na nona vakasokumuni yau maroroi.
Na database e tiko kina e rauta ni 3000 vakacaca na iyau maroroi ena iyau maroroi nei George Brown ena National Museum ni Ethnology mai Japani.
Mai na kena dola ena 1977, na National Museum ni Ethnology e sa dau vakaitavi vakalevu ena vakadidiketaki ni itovo kei na ivakarau ;vakavanua e Oceania ka vakadeitaki tiko ga na kena vakaraitaki tiko ena loma ni wasewase. Ena yabaki 1985-86, e a volia na neitou vale ni yau maroroi na iyau vakasokumuni nei George Brown mai na University ni Newcastle e Tyne mai Igiladi ena UK. Na iyau vakasokumuni qo e tiko na kena yaga ena itukutuku makawa kei na itovo kei na ivakarau vakavanua baleta ni a vakasokumuna e dua bau ga na tamata, na italatala vuniwai George Brown ena gauna ni nona kau lotu voli vakaitalatala ni lotu Wesele ena loma ni Ceva Pasivika ena loma ni tini ki na vasagavulu vakacaca na yabaki. E yaga tale tiko ga baleta ni bulia na itukutuku mātata ni veiulutaga ka vakasōkumuna na daunivakadidike ka katoni tu ena nona volavola me baleta na itovo ni vanua kei na itukutuku ni kaulotu. E yaga tale tiko ga baleta ni mātataka na ivakatākarakara ni nodra iyau talei ni itovo kei na ivakarau vakavanua na matatamata ena veiyanuyanu ena Pasivika ka ra rawa ni rai kina na kena kawa me ra sarava na nodra bula na tukadra.
Na itaba ra vakaraitaki tu ena database e ra biu tu ga me ra ivurevure ni tukutuku. Na itaba tale ga e sega ni rauta me tabaki.
Me laurai na iyau se itaba, e rawa ni ra vaqaqara na vulagi ena search se advance search.
Ke o vaqaqara ena search, me na vaka curumi na naba ni iyau se itaba (ke kilai), yaca ni yaya se mataqali iyaya vakacava, na vanua e tiko kina, mataqali iyau vakacava, na kena levu (me volai ga na kena balavu vaka cm se kena bībī vaka g).
Ke o vaqaqara ena advance search, e rawa ni o vakacuruma na veivosa e veisemati ki na vuqa na veivakatāgedegede ni vakadidike.
fij_Latn fij_Latn fij_Latn fij_Latn fij_Latn fij_Latn fij_Latn